## **Asta e al meu**

## **EXAMEN BAZE DE DATE (PROBA SCRISA)**

1. Sa se creeze diagrama ERD: **Turnee de șah**

La turneele de șah participă jucători înscriși la cluburi de șah. Pentru fiecare turneu se organizează runde (de obicei 9 sau 11). La fiecare rundă, se organizează simultan mai multe partide. La fiecare partidă participă doi jucători, unul va juca cu piesele de culoare albă, celălalt va juca cu piesele de culoare neagra. La turneele cu sistem elvețian, se vor organiza partide între jucători cu același punctaj în turneu, dar există și competiții cu runde eliminatorii, sau round-robin.

O partidă se poate termina cu victoria albului, a negrului sau cu remiză. Toate rundele (partidele) dintr-un turneu au o durată fixată (același timp de gândire pentru alb și negru), există turnee blitz, șah rapid etc. Turneul este arbitrat de arbitrii care asigură buna desfășurare a rundelor și înregistrarea rezultatelor. În funcție de ratingul ELO al participanților există mai multe categorii de turnee, pentru fiecare categorie se cunoaște intervalul în care se încadrează media ratingului participanților.

1. Aduceți in FN3 relația:

|  |  |  |  |  |  |  |
| --- | --- | --- | --- | --- | --- | --- |
| White\_id | Black\_id | Round\_result | round\_id | ELO\_white | ELO\_black | time |
| 1 | 2 | 1-0 | 101 | 2500 | 2600 | 2h |
| 1 | 3 | 0-1 | 102 | 2500 | 2700 | 5min |
| 2 | 5 | ½ - 1/2 | 304 | 2600 | 2670 | 30min |
| 4 | 3 | 0-1 | 305 | 2650 | 2700 | 2h |
| 2 | 3 | ½ - ½ | 306 | 2600 | 2700 | 2h |

1. Explicați rolul constrângerilor de cheie externă. Exemplificați pentru tabelele create pornind de la diagrama *Turnee de sah*.

1. Scrieți o interogare pentru a afișa, pentru un turneu de tip round-robin, la care fiecare jucător trebuie să joace câte o partidă cu toți ceilalți jucători, jucătorii care nu au susținut încâ toate partidele (nu au jucat cu toți ceilalți jucători).